Ego Hugo, dominus Colcharum, miles, notum facio universis presentes litteras inspecturis, quod ego titulo pignoris obligavi et tradidi Symoni, vigerio de Edua, pro centum libris divionensibus terram de Espireu, et terram de Lause que de feodo domine Aalide, ducisse Burgundię, movent, et istam gageriam teneor dicto Symoni contra omnes deffendere et garantire in pace, et de ista gageria in pace tenenda obligavi dictam A. ducissam Burgundię, fidejuxorem in manu dicti Symonis, et de ista fidejuxione teneor super me et super quicquid possideo, dictam ducissam indempnem penitus observare quę istam gageriam laudavit et concessit. In hujus rei testimonium, presentes litteras tradidi sigillo meo roboratas. Actum est anno Domini M°CC° vicesimo uno, mense aprilis.